
MINISTERUL SĂNĂTĂŢII

SERVICIUL DE AMBULANŢĂ JUDEŢEAN 

HARGHITA         

        Str. Mikó, Nr. 3, Miercurea-Ciuc, 

    Cod poştal 530174, Judeţul Harghita



e-mail: sajhr@sajhr.ro, web: www.sajhr.ro
        (: 00-40-266-371 562;  fax: 0040-266-371 229       

                         Operator de date cu caracter personal înregistrat la A.N.S.P.D.C.P. sub nr.35748

Nr.            din  27.08.2026
A  N  U  N  Ţ   !

Serviciul de Ambulanţă Judeţean Harghita, Miercurea-Ciuc, cu sediul în Miercurea-Ciuc, str. Miko, nr.3, conform Hotărârea nr.1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, şi Ordinului M.S. nr.1470 din 20.10.2011, cu modificările şi completările ulterioare (Ordinul nr.244 din 7 martie 2017, art.I, alin.4. capitolul III, pct.83) organizează concurs/examen  pentru ocuparea următoarelor posturi vacante:
- 1 post de şofer autosanitară I, nivel studii M, cu normă întreagă, pe perioadă nedeterminată la Staţia centrală de ambulanţă din M-Ciuc/ Compartiment consultații de urgență şi transport sanitar neasistat;

- 1 post de şofer autosanitară I, nivel studii M, cu normă întreagă, pe perioadă nedeterminată la Substaţia de ambulanţă din Odorheiu  Secuiesc/ Compartiment consultații de urgență şi transport sanitar neasistat;

Condiții generale de participare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul 
naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice de participare la concurs/examen: 

- diplomă de bacalaureat sau diplomă de absolvire a liceului (12 clase);

- permis de conducere pentru șofer profesionist valabil pentru autovehicule din categoria B și C;
- minim 6 ani vechime ca șofer profesionist (va trebui demonstrată vechimea efectivă în activitate pe mijloc de transport pentru care se solicită categoria C);

Probele de concurs vor fi:

 - proba scrisă constând în rezolvarea unor teste din bibliografia și tematica de concurs;

 - proba interviu (Condusul autosanitarei pe poligon marcat/ testarea aptitudinilor fizice/ condusul autosanitarei prin trafic urban/ Testarea cunoștințelor de mecanică în atelier);

În vederea participării la concurs, în termen de 10 zile lucrătoare de la apariţia/publicarea postului, candidaţii depun personal la S.A.J.Harghita, Miercurea-Ciuc, str.Miko, nr.3 între orele 08:00-12:00 dosarul de înscriere, care va cuprinde obligatoriu următoarele documente:
a) formular de înscriere la concurs, conform modelului prevăzut la anexa nr.1;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copie certificat de naștere;

d) copia certificatului de căsătorie sau a altui document prin care s-a realizat schimbarea de nume, după caz;

e) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

f) copia carnetului de muncă (pentru perioada înainte de 01.01.2011), extras din REVISAL (pentru perioada după 01.01.2011) emis de ITM sau Extras registru individual pentru fiecare angajator în parte descărcat de pe platforma REGES, sau după caz a adeverinţei eliberate de angajator (pentru funcționari publici sau persoanele care au lucrat în străinătate) pentru perioada lucrată în copie (adeverințele emise în străinătate traduse și legalizate în original), care să ateste vechimea în muncă solicitat pentru ocuparea postului;

g) certificat de cazier judiciar sau, după caz, extrasul de pe cazierul judiciar -în original (nu se acceptă caziere cu înscrisuri);

h) certificatul de integritate comportamentală din care să reiasă că nu s-au comis infracţiuni prevăzute la art.1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane -în original (nu se acceptă caziere cu înscrisuri);

i) cazier auto pe ultimii 5 ani eliberat de către Inspectoratul de Poliție Județean Harghita, Serviciul Rutier-în original;

Vor fi/sunt respinse dosarele cu caziere auto care au înscrise, sancțiuni pentru abateri grave la legislația rutieră, cum ar fi, dar fără a se limita la, următoarele:

· conducerea unui vehicul sub influența băuturilor alcoolice sau alte substanțe interzise de lege;

· accidente rutiere grave, soldate cu vătămări de persoane;

· orice altă abatere gravă, sancționată de legislația rutieră ca fiind infracțiune;

· mai mult de 10 sancțiuni pentru depășirea regimului legal de viteză;

· mai mult de 5 sancțiuni pentru nepurtarea centurii de siguranță;

j) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului -în original;

k) curriculum vitae, model comun european (EUROPASS semnat/datat);

l) aviz psihologic -în original;

m) copie xerox permisul de conducere pentru şofer profesionist valabil pentru autovehicule din  categoriile B şi C, faţă+verso;

n) copie xerox certificat de absolvire a cursului de ambulanţier/ adeverinţă terminare a cursului de ambulanţier/ certificat de absolvire a unui curs de acordarea primului ajutor de bază;

o) dosar plic;
În vederea participării la concurs se prezintă toate documentele în original, pentru confruntare.

Toate documentele care au prevăzut termen de valabilitate, la data depunerii dosarului vor trebui să fie în termenul de valabilitate prevăzut de document.

Documentele care provin din alte țări decât România și sunt în altă limbă, vor fi prezentate împreună cu traducerea legalizată a acestora.

Lipsa oricărui act/acte din lista mai sus menționată duce la respingerea dosarului.


Dosarele de concurs vor fi depuse până la data de 10.09.2026, în intervalele orare 08:00-12:00, de luni până vineri, la Compartimentul RUNOS al instituţiei.


       Dosarele care se depun în afara acestui interval de timp, nu vor fi acceptate.

               Selecţia dosarelor de concurs pe baza îndeplinirii condiţiilor de participare la concurs se va afişa cu menţiunea “ADMIS” sau “RESPINS” la avizierul instituţiei, respectiv pe pagina de web al instituției în data de 14.09.2026, ora: 12:00. 
Concursul se va organiza la sediul Serviciului de Ambulanţă Judeţean Harghita din strada Miko, nr.3, Miercurea-Ciuc, conform calendarului următor:

- 10.09.2026, ora 12:00: termenul limită de depunere a dosarelor; 

- 14.09.2026, ora 12:00: afișarea rezultatul verificării dosarelor;
- 15.09.2026, ora 12:00: depunerea contestaţiilor; ora: 13:30: rezolvarea lor;

- 17.09.2026, ora 09:00: proba scrisă;  ora:12:00: rezultatul;
- 18.09.2026, ora 12:00: depunerea contestaţiilor; ora: 13:30: rezolvarea lor; 

- 21.09.2026, ora 09:00: interviu de selecţie; ora:12:00: rezultatul;

- 22.09.2026, ora 12:00: depunerea contestaţiilor; ora: 13:30: rezolvarea lor; 

- 22.09.2026, ora 13:30: afișarea rezultatului final;

Pentru fiecare probă a concursului punctajul este de maxim 100 de puncte. Pentru a fi declarați admiși, candidații trebuie să obțină la fiecare probă minimum 50 de puncte. Promovarea probei scrise este obligatorie pentru susținerea probei interviu.

Relaţiile suplimentare pentru concurs/examen se pot obţine în zilele lucrătoare, la sediul instituţiei din Miercurea-Ciuc, Str.Miko, nr.3 sau la telefon: 0266/371562 sau 0725/100288– Compartiment RUNOS, persoană de contact: Jakab Ibolya, între orele: 08:00-12:00 şi pe pagina de web: www.sajhr.ro/angajari/

*** Cuantumul taxei de participare la concurs este de 70 lei/ participant, şi va fi plătit înaintea începerii probei scrise la casieria instituţiei.


   MANAGER GENERAL,

Dr.  Péter Szilárd

 *** Alăturat depunem tematica şi bibliografia necesară pentru concurs
TEMATICA ŞI BIBLIOGRAFIA PENTRU POSTUL DE 

Şofer autosanitară

1. Noul Cod Rutier, Categoriile:C, CE, D, De, Tr- Întrebări și răspunsuri-  Editura Rădulescu;

2. ”Chestionare pentru obținerea permisului de conducere auto categoria B”- Editura Național, 2024;
3. Curs de mecanică auto: https://www.scoalarutiera.ro/curs-legislatie/notiuni-de-mecanica-auto;
4. O.U.G. nr.195/2002 cu modificările ulterioare privind circulaţia pe drumurile publice;

5. H.G.R. nr.1391/2006 pentru aprobarea Regulamentului de aplicare a O.U.G. nr.195/2002;

6. Ghid online de prim ajutor-prin accesarea link-ului: https://fiipregatit.ro/ghiduri;

7. Legea nr.53/2003, Republicată Codul muncii, cu modificările și completările ulterioare (Titlul II Contractul individual de muncă - Capitolul II Executarea contractului individual de muncă; Titlul XI Răspunderea juridică - Capitolul II Răspunderea disciplinară și Capitolul III Răspunderea patrimonială);

8. Legea nr.319/2006, Legea securităţii şi sănătăţii în muncă, cu modificările și completările ulterioare;

9. Legea nr.307/2006, Republicată, privind apărarea împotriva incendiilor, cu modificările și completările ulterioare;

10. Legea 481/2004 privind protecția civilă;
11. Legea nr. 95/2006 privind reforma în domeniul sănătății, doar titlul IV, republicată;
12. Ordin MSP nr.2021/30.08.2008, pentru aprobarea Normelor metodologice de aplicare ale titlului IV Sistemul național de asistență medicală de urgență și de prim ajutor calificat din Legea nr.95/2006 privind reforma în domeniul sănătății;
**** Examenul va consta din:

1.  Proba scrisă (chestionar și test grilă specific); 

2. Interviul de selecţie (Condusul autosanitarei pe poligon marcat/ testarea aptitudinilor fizice/ condusul autosanitarei prin trafic urban/ Testarea cunoștințelor de mecanică în atelier, etc).

MANAGER GENERAL,

Dr. Péter Szilárd

